《题广昌县平西台》
宋代·蔡楠

层台跨青空，溪水出其侧。千峰竞神秀，万里无限隔。

王侯贤令尹，心匠巧经画。平生不凡处，眼高四海窄。

坐令荆棘场，化作山川国。登临有胜集，而我非佳客。

听候妙谈兵，四座皆辟易。冰霜绕牙齿，韬略贯胸臆。

乃知杜元凯，不特有传癖。风尘犹澒洞，早试平戎策。

当沉岘山铭，更效燕然勒。

作者简介：蔡楠（？？～1170）字坚老，号云壑，南城（现属江西）人。生年不详，卒于宋孝宗乾道六年。工诗词，吕本中等常与之唱和。官宜春别驾。著有云壑隐居集三卷，词有浩歌集一卷，《文献通考》传于世。